laion/Wikipedia-Exotic huggingface dataset:
Bytówi maakond

Bytówi maakond (kašuubi keeles bëtowsczi pòwiat, poola keeles powiat bytowski) on maakond Pomorze vojevoodkonnas Põhja-Poolas. See tekkis 1. jaanuaril 1999 Poola 1998. aastal vastu võetud kohalike omavalitsuste reformi tulemusena. Selle halduskeskus ja suurim linn on Bytów, mis asub 79 kilomeetrit piirkonna pealinnast Gdańskist lääne pool. Ainus teine linn maakonnas on Miastko, mis asub 37 km Bytówist lääne pool. Maakonna pindala on 2192,81 ruutkilomeetrit. 2019. aasta seisuga on selle koguelanikkond 79 260, millest Bytówi elanikkond on 16 918, Miastko elanikkond 10 439 ja maaelanikkond 51 903. Bytówi maakond piirneb põhjas Słupski maakonnaga, kirdes Lęborki maakonnaga, idas Kartuzy maakonna ja Kościerzyna maakonnaga, lõunas Chojnice maakonna ja Człuchówi maakonnaga ning läänes Szczecineki maakonna ja Koszalini maakonnaga. Maakond on jagatud kümneks vallaks. Need on loetletud järgmises tabelis rahvastiku kahanevas järjekorras. GUS. "Population. Size and structure and vital statistics in Poland by territorial division in 2019. As of 30th June". stat.gov.pl (inglise). Vaadatud 14. septembril 2020.
Ѧ

Ѧ (vene малый юс 'väike jus') on kirillitsa täht, mida kasutati kirikuslaavi keele ja bulgaaria keele kirjutamisel. See tähistas algselt nasaliseerunud vokaali [ɛ̃], hiljem hääldus [ja]-na, näiteks рѧка (vene keeles ряка) 'käti'. Ѧ esineb ka ligatuuri Ѩ koosseisus ("joteeritud" kujul). Sümboli Ѧ Unicode'i kood on 0466.
Mike Enzi

Michael Bradley Enzi (1. veebruar 1944 Bremerton, Washingtoni osariik – 26. juuli 2021 Loveland, Colorado) oli USA poliitik. Ta sündis Washingtoni osariigis, kuid kasvas üles Wyomingi osariigis Thermopolises. 1966. aastal lõpetas ta raamatupidamise alal George Washingtoni ülikooli ja 1968. aastal Denveri ülikooli magistrikraadiga ärijuhtimises jaeturunduse alal. Aastatel 1967–1973 teenis ta Wyomingi osariigi rahvuskaardis. Aastatel 1975–1983 oli Enzi Wyomingi linna Gillette'i linnapea. Aastatel 1987–1991 kuulus ta Wyomingi osariigi Esindajatekotta ja 1991–1997 Wyomingi osariigi Senatisse. 1996. aastal valiti Enzi USA Senatisse, võites Vabariikliku Partei eelvalimistel osariigis hilisemat senaatorit John Barrassot ja üldvalimistel osariigi sekretäri Kathy Karpani. Aastatel 2005–2007 oli Enzi Senati Tervishoiukomitee ja 2015–2021 Eelarvekomitee esimees. Senaatorina kaitses ta jõuliselt Wyomingi nafta- ja maagaasitööstust. Ta valiti Senatisse tagasi kolm korda enam kui 70-protsendilise häälteenamusega. Ta ei kandideerinud enam 2020. aasta valimistel. Enzi hukkus 2021. aasta juulis 77-aastasena jalgrattaõnnetuses, seitse kuud pärast aktiivise poliitikukarjääri lõppu. "Former senator Mike Enzi dies after being injured in bike acciden". The Washington Post. 27.7.2021. Vaadatud 17.8.2021
Desaksiaalne nukkmehhanism

Desaksiaalne nukkmehhanism on mehhanism, milles tõukuri liikumise siht ei läbi nuki pöörlemistelge. desaksiaalsus desaksiaalne väntmehhanism
Navašino

Navašino on linn Venemaal Nižni Novgorodi oblastis, Navašino linnaringkonna halduskeskus. Asub 158 km Nižni Novgorodist edelas. Linn loodi 1957. aastal kahe küla liitmise teel. 2021. aastal oli linnas 14 664 elanikku. Q126688840
Neghutshi klooster

Neghutshi klooster (armeenia keeles Նեղուցի վանք Neghutshi vankh) on 10. või 11. sajandil asutatud, tänapäeval varemetena säilinud klooster, mis asub mäenõlval Arzakani lähedal Kotajkhi maakonnas Armeenias. Kloostrikompleks on asula keskusest umbes 2 km kaugusel loodes. Kloostrikompleks koosneb kirikust selle ette ehitatud suure gavith '​iga (narteks) ja eraldi seisvast kabelist. Kompleksi territooriumil on näha ka muude ehitiste asemeid, sambaid ja raidkive. Peakirik Surb Astvatsatsin (Սուրբ Աստվածածին, 'Püha Jumalaema') on ehitatud 10. sajandil ristkuppelkirikuna. Kiriku lõunasein ja suurem osa tambuurist ja kuplist on varisenud, alles on kolm seina. 13. sajandil lisati kirikule ristkülikukujuline gavith, mille kuppellage kannavad kuus omavahel põimunud kaart, mis toetuvad neljale vabalt seisvale sambale. Peasissekäik narteksisse on lõunaseinas, see ja ka teine sissekäik on viimistletud raiddekooriga. Ka lähedal seisva kabeli sissekäigu sillus ja palendid on raiddekooriga. Kloostri lähedal on väike kalmistu. Maastikul seisavad mõned hatškarid. Kloostri piirkonnast on leitud kaljujooniseid, mis on dateeritud 3.–2. aastatuhandesse eKr. Vaade kloostrile kagust Vaade kloostrile Arzakani suunas (tagaplaanil) Vaade kloostrile edelast Narteksi (gavith) kuppel Narteksi siseruum nelja sambaga Peakirikust lõunas asuva väikese kiriku ase Hatškar kirikust idas Suur hatškar Jumalaema kiriku lähedal Kabel edelast Kabeli sissepääs A. Asryan. Revealing the 12th–14th Century Hidden Architectural Monuments of Armenia: The Case of Neghuts Monastery. – Athena Transactions in Social Sciences and Humanities, Volume 2. Proceedings of the 4th International Conference on Architecture: Heritage, Traditions and Innovations (AHTI 2022), pp. 59–65 The Porch of Neghuts Monastery. - Barev Armenia
Tähtsad ninad

"Tähtsad ninad" on 2023. aasta oktoobris esilinastunud Eesti mängufilm. 13-aastased Oliver ja Sass on tavalised koolipoisid. Nende õpetaja teeb lastele ülesandeks leiutada mingi uus asi. Tüdrukud Saima ja Rebeka tulevad välja oma aknaklaasi-ideega, mille eest saavad kiita. Poisid meisterdavad ninakujulise prillihoidja, mis saab aga klassi naerualuseks. Oliver ja Sass otsustavad siiski mitte alla anda, vaid oma nina-ideed edasi arendada. Ootamatult äratab leiutis ühe salapärase suurinvestori huvi, kes on nõus arendusraha leidma. Samal ajal näeb Oliveri hiljuti koondatud isa Artur vaeva, et leida uus ametikoht. Isa ja ema Karini abielu hakkab karile tüürima. Poisid on iseseisvaks äriajamiseks aga liiga noored ning nüüd tekib Oliveril plaan, kuidas kaks probleemi korraga lahendada: nad palkavad oma firmat juhtima Oliveri isa ning päästavad seeläbi ka Oliveri vanemate abielu! Olukorra teeb eriliseks see, et Oliveri isa ei tea, et töötab oma poja ja tolle sõbra Sassi heaks. Algab hoogne topeltmäng, mis eskaleerub, kui poisid saavad teada, mis on salapärasel investoril tegelikult plaanis. Oliver – Ruben Tolk Artur – Mattias Naan Sass – Robert Alexander Peets Karin – Saara Pius Susanna – Lumi Soomets Saima – Elo-Mirt Oja Rebeka – Nora Mia Pai Vissak – Kleer Maibaum Tihane – Mait Malmsten Leino – Lauri Nebel uurija Naarits – Priit Loog Sassi ema – Jana Hallas 16. oktoober 2023, esilinastus, Apollo kino, Ülemiste keskus, Esimese nädalaga oli filmil 7416 kinokülastust. Osalemine, Pimedate Ööde filmifestival: Just Film - noorte- ja lastefilmide festival (Tallinn), 2023, ECFA võistlusprogramm; Lastefilmide võistlusprogramm Nominatsioon – Eesti filmi- ja teleauhinnad, 2024, mängufilmid, stsenaristi ja meesnäitleja (Ruben Tolk) kategoorias Tähtsad ninad. Eesti filmi andmebaas, vaadatud 3. aprill 2024. Tähtsad ninad kogus avanädalavahetusel üle 7400 külastuse​. kultuur.err.ee, 23. oktoober 2023. "Tähtsad ninad". YouTube. Treiler. Tähtsad ninad. IMDb. Anu Jürisson. Ingomar Vihmar uuest kodumaisest filmist "Tähtsad ninad": See oli väga õnnelik kogemus. Pärnu Postimees, 17. oktoober 2023. Margit Adorf. Konarlik, kuid siiski väga naljakas. kultuur.postimees.ee, 21. oktoober 2023. Andrei Liimets. "Tähtsad ninad" on ameerikalikult hoogne, kuid kohati elukauge. Eesti Päevaleht, 24. oktoober 2023.
Vare (perekonnanimi)

Vare on eesti perekonnanimi. 2024. aasta 1. jaanuari seisuga oli Eestis perekonnanimi Vare 264 inimesel (138 mehel ja 126 naisel). Perekonnanimede levikult oli Vare meeste puhul 516. ja naiste puhul 664. kohal. Levinuim on see Lääne maakonnas, kus sellenimelisi on 10 000 elaniku kohta 9,68. Kai Vare, eesti raadioajakirjanik (1968–) Oivi Vare, eesti tekstiili- ja moekunstnik (1930–1997) Raivo Vare, Eesti maalikunstnik (1910–1982) Raivo Vare, Eesti ettevõtja ja riigitegelane (1958–) Silvi Vare, eesti keeleteadlane (1939–) Sulev Vare, Eesti ettevõtja ja poliitik (1962–) Urmas Vare, eesti laulja (1958–) Vello Vare, Nõukogude Liidu sõjaväelane (1923–2007) ... https://www.stat.ee/nimed/pere/Vare
Gabrielle Thomas

Gabrielle Lisa Thomas (sündinud 7.detsembril 1996 Atlantas) on USA sprinter. Ta jooksis 2021. aasta Ameerika Ühendriikide meistrivõistlustel 200 meetri jooksus kõigi aegade teise tulemuse 21,61. Olümpiamängudel Tokyos võitis ta Elaine Thompson-Herah' ja Christine Mboma järel pronksmedali tulemusega 21,87. 4×100 m teatejooksus jooksis ta USA naiskonna viimast vahetust ja võitis koos Javianne Oliveri, Teahna Daniels ja Jenna Prandiniga Jamaica järel hõbemedali. 2022. aastal segas Thomase hooaega reievigastus ja ta ei pääsenud maailmameistrivõistlusteks USA koondisse. 2023. aasta maailmameistrivõistlustel Budapestis võitis ta 200 meetri jooksus ajaga 21,81 Shericka Jacksoni järel hõbemedali. 4×100 m teatejooksus tuli ta koos Tamari Davise, Twanisha Terry ja Sha'Carri Richardsoniga maailmameistriks, püstitades finaalis maailmameistrivõistluste rekordi 41,03. 2024. aasta suveolümpiamängudel Pariisis võitis Thomas kolm kuldmedalit. 200 meetri jooksus tuli ta Julien Alfredi ja Brittany Browni ees olümpiavõitjaks ajaga 21,83. 4×100 m teatejooksus võitis ta USA naiskonnaga kuldmedali 41,78-ga ja 4×400 m teatejooksus Põhja-Ameerika rekordiga 3.15,27. Tavarada Lühirada Allikas: Rahvusvaheline Kergejõustikuliit Gabrielle Thomase ema on Michigani ülikooli professor Jennifer Randall. Thomas on omandanud Harvardi ülikoolis bakalaureusekraadi neurobioloogia ja globaalse tervise erialal ning Texase ülikoolis Houstonis magistrikraadi epidemioloogia erialal. "Gabby Thomas: The U.S. track star with a bigger goal beyond Olympic medals". theathletic.com. Vaadatud 3. aprillil 2024. Gabrielle Thomas Rahvusvahelise Kergejõustikuliidu kodulehel (inglise)
Diametraalnukk

Diametraalnukk on mittesilindriline ketasnukk, mille läbimõõt on ühesugune mistahes pöörlemistelge läbivas tasandis ja mille veetavaks elemendiks on raamikujuline tõukur või kahvelotsaga nookur.
Hong Linh Ha Tinh FC

Hong Linh Ha Tinh FC (vietnami keeles Câu lạc bộ bóng đá Hồng Lĩnh Hà Tĩnh) on Vietnami jalgpalliklubi, mis tegutseb Hà Tĩnhi provintsis. Klubi on nime saanud Hồng Lĩnhi mäe järgi. "Vietnam - Hồng Lĩnh Hà Tĩnh - Results, fixtures, squad, statistics, photos, videos and news - Soccerway".
Laura Rannaväli

Laura Rannaväli on Eesti sotsiaalmeedia staar ja populaarne sisulooja Instagramis kui ka TikTokis. Ta on tuntuks saanud oma elustiili, moe, ilu ja vlogivideote poolest. Ta on TikTokis tuntud kui @laurarannavali ja Instagramis oma nime @rannavalilaura kandva kanali poolest. Tal on üle 60 000 TikToki fänni ja tal on üle 170 000 Instagrami jälgija. Laural on ka vanem õde Maria Rannaväli, kes on sotsiaalmeedia staar. Laura Rannaväli on võitnud "Aasta musicallytaja" Eesti Sotsiaalmeedia Auhinnagalal "PLAYNUPP". Ühtlasi oli Laura nomineeritud mainekale rahvusvahelisele Nickelodeon Kids’ Choice Awards auhinnale “Eesti lemmik mõjutaja” kategoorias.. www.tiktok.com https://www.tiktok.com/@laurarannavali?is_from_webapp=1&sender_device=pc. Vaadatud 3. aprillil 2024. {{netiviide}}: puuduv või tühi pealkiri: |pealkiri= (juhend) "Instagram". www.instagram.com. Vaadatud 3. aprillil 2024. "PILDID | Vaata, kes juutuuberitest võidutses sotsiaalmeediaauhindade väljaandmisel!". Kroonika. Vaadatud 3. aprillil 2024. "PEAGI SELGUB VÕITJA! Eesti suunamudijad kandideerivad vingele auhinnale. „Nutaksin võites palju-palju õnnepisaraid!"". www.ohtuleht.ee. Vaadatud 3. aprillil 2024.
Kartuzy maakond

Kartuzy maakond (poola keeles powiat kartuski, kašuubi keeles kartësczi pòwiat) on maakond Poolas Pomorze vojevoodkonnas, mille halduskeskus on Kartuzy. See tekkis 1. jaanuaril 1999 Poola 1998. aastal vastu võetud kohalike omavalitsuste reformi tulemusena. Ainus teine linn maakonnas on Żukowo. Maakonna pindala on 1120,04 ruutkilomeetrit. 2019. aasta seisuga on selle rahvaarv kokku 137 942, millest Kartuzy elanikkond on 14 536, Żukowo 6 691 ja maaelanikkond 116 715. Kartuzy maakond piirneb põhjas Wejherowo maakonnaga, kirdes Gdynia linnaga, idas Gdański linna ja Pruszcz Gdański maakonnaga, lõunas Kościerzyna maakonnaga, läänes Bytówi maakonnaga ja loodes Lęborki maakonnaga. Maakond on jaotatud kaheksaks vallaks. Need on loetletud järgmises tabelis rahvastiku kahanevas järjekorras. GUS. "Population. Size and structure and vital statistics in Poland by territorial division in 2019. As of 30th June". stat.gov.pl (inglise). Vaadatud 14. septembril 2020.
Lęborki maakond

Lęborki maakond (kašuubi keeles Lãbòrsczi kréz, poola keeles powiat lęborski) on maakond Pomorze vojevoodkonnas Põhja-Poolas Läänemere rannikul. See tekkis 1. jaanuaril 1999 Poola 1998. aastal vastu võetud kohalike omavalitsuste reformi tulemusena. Selle halduskeskus ja suurim linn on Lębork, mis asub 61 kilomeetrit piirkonna pealinnast Gdańskist lääne pool. Ainus teine linn maakonnas on Łeba, mis asub 29 km Lęborkist loodes. Maakonna pindala on 706,99 ruutkilomeetrit. 2019. aasta seisuga on selle koguelanikkond 66 196, millest Lęborki elanikkond on 35 333, Łeba elanikkond 3 644 ja maaelanikkond 27 219. Lęborki maakond piirneb idas Wejherowo maakonnaga, kagus Kartuzy maakonnaga, lõunas Bytówi maakonnaga ja läänes Słupski maakonnaga. Põhjas piirneb see ka Läänemerega. Maakond on jagatud viieks vallaks. Need on loetletud järgmises tabelis rahvastiku kahanevas järjekorras. Poola statistika keskamet GUS. "Population. Size and structure and vital statistics in Poland by territorial division in 2019. As of 30th June". stat.gov.pl (inglise). Vaadatud 14. septembril 2020.
Słupski maakond

Słupski maakond (poola keeles powiat słupski, kašuubi keeles Stôłpsk kréj) on maakond Pomorze vojevoodkonnas Põhja-Poolas Läänemere rannikul. See tekkis 1. jaanuaril 1999 Poola 1998. aastal vastu võetud kohalike omavalitsuste reformi tulemusena. Selle halduskeskus on Słupski linn, kuigi linn ei kuulu maakonna koosseisu (see moodustab eraldiseisva linnamaakonna). Słupski maakonna ainsad linnad on Ustka, rannikukuurort 18 km Słupskist loodes ja Kępice, 27 km Słupskist lõunas. Maakonna pindala on 2304 ruutkilomeetrit. 2019. aasta seisuga on selle rahvaarv kokku 98 793, millest Ustka elanikkond on 15 460, Kępice elanikkond 3580 ja maaelanikkond 79 753. Lisaks Słupski linnale piirneb Słupski maakond idas Lęborki maakonnaga, kagus Bytówi maakonnaga ning läänes Koszalini maakonna ja Sławno maakonnaga. Põhjas piirneb see ka Läänemerega. Maakond on jagatud 10 vallaks. Need on loetletud järgmises tabelis rahvastiku kahanevas järjekorras. GUS. "Population. Size and structure and vital statistics in Poland by territorial division in 2019. As of 30th June". stat.gov.pl (inglise). Vaadatud 14. septembril 2020.
Ekstsentrik

Ekstsentrik on ringjoonelise kontuuriga ketas, mille pöörlemistelg on geomeetrilise teljega paralleelne, kuid ei asu geomeetrilisel teljel. Pöörlemistelje ning geomeetrilise telje vahet nimetatakse ekstsentrilisuseks. Kasutamisel nukina tagab ekstsentrik nukkmehhanismi sujuva töö, sest survenurk jääb muutumatuks.
Sebacina

Sebacina on klassi Agaricomycetes kuuluv kandseente perekond. Sebacina candida Sebacina dimitica Sebacina epigaea Sebacina grisea Sebacina helvelloides Sebacina incrustans Sebacina andmebaasis eElurikkus
Sankt Anton an der Jeßnitz

Sankt Anton an der Jeßnitz on vald (Gemeinde) Austrias Alam-Austria liidumaal Scheibbsi ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Sankt Georgen an der Leys

Sankt Georgen an der Leys on vald (Gemeinde) Austrias Alam-Austria liidumaal Scheibbsi ringkonnas. Statistik Austria: Bevölkerung zu Jahresbeginn 2002–2016 nach Gemeinden Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Steinakirchen am Forst

Steinakirchen am Forst on vald (Marktgemeinde) Austrias Alam-Austria liidumaal Scheibbsi ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Isepidurduvus

Isepidurduvus (inglise: self-locking) on mehhanismi omadus olla käitatav ainult sisendlüli (mootoripoolse lüli) kaudu.
Queen II

"Queen II" on Briti rokkansambli Queen 1974. aastal ilmunud album. See on üks ansambli vähem tuntud albumitest, mis on siiski aastate jooksul pälvinud tunnustust nii kriitikutelt kui ka fännidelt. Rob Halford ansamblist Judas Priest peab Queen II-d üheks oma lemmikalbumeist, ülistades selle eranditult tugevat lugude valikut ja märkides erilise lemmikuna laulu "Ogre Battle". Erlewine, Stephen Thomas. ""Queen II"". AllMusic. Vaadatud 04.04.2024. Leone, Dominique (24.03.2011). "Queen reviews". Pitchfork. Vaadatud 04.04.2024. Macrow, Alex (02.12.2015). "The Essence and the Purity: Rob Halford of Judas Priest's Favourite LPs". The Quietus. Vaadatud 04.04.2024.
Hajravankhi klooster

Hajravankhi klooster (armeenia keeles Հայրավանք) on 9.–12. sajandil ehitatud klooster Sevani lõunakaldal Hajravankhi külast kirdes, Gegharkhunikhi maakonnas Armeenias. Kloostrikompleksis on kirik, kabel ja gavith. Kloostri ümbruses kalmistul leidub arvukalt hatškareid ja hauakive. Kloostrist loodes on pronksiaegse ja keskaegse asula müüriasemed ja kindlustused. Asulast ja lähikonnast on leide varasest pronksiajast ja rauaajast, nõusid, relvi ja tööriistu, savikujusid; avastatud on tuleasemeid ja haudasid. Hajravankhi kirik ehitati 9. sajandi lõpul ja on neliksiirukujulise siseruumiga tsentraalehitis. Neli poolringikujulist apsiidi lõikuvad omavahel nelitise ümber, moodustades neli nurgatrompi, millele toetub kaheksanurkne tambuur ja kooniline katus. 10. sajandil lisati kirikule väike kabel, millesse pääseb kiriku kagunurgast. Kirikusse viib narteksist (gavith, ehitatud 12. või 13. sajandil) üksainus portaal; teine sissepääs kirikusse asub lõunaküljel. Praegune nelitisekatus ja tambuur pärinevad aastaist 1977–1989, mil kiriku täielikult kokkuvarisenud osad ehitati uuesti üles . Gavith (narteks) on ehitatud kirikust lääne poole arvatavasti 12. sajandil. Selle lääneportaalil on silluse kohal raidkirjaga tümpanon. Teine portaal viib kotta lõunaseinast. Ehitise kuplit ja seda toetavaid kaari hoiavad kaks jämedat sammast ruumi keskel ja kaks poolsammast selle idaseinas. Kuppel koosneb madalast kaheksanurksest tambuurist ja kaheksanurksest koonilisest katusest, millel on kaldruudulise mustriga kiviladu. Mustri moodustavad punakad ja heledamad hallid tuffplaadid ja tegemist on varaseima polükroomse dekoratiivse müürilaoga, mis sai Armeenia arhitektuuris hiljem tavaliseks. Kupli tipus asuv oculus valgustab ruumi mõnevõrra. Kirik ja gavith Vaade järve poolt Raidkiri eeskoja tümpanonil Eeskoja sisevaade Kiriku sisevaade Hayravank Monastery near Gegharkunik. 2001 – 2024 Advantour Hayravank Monastery. - Overland. Discover Armenia
Cynthia Turner

Cynthia Turner (1932 – 1. veebruar 2021) oli Malta tuntuim pianist ja üks kuulsamaid muusikuid. Ta mängis kuninganna Elizabethile 15. novembril 1967 Manoeli teatris toimunud kuningliku etenduse ajal. Ta esines lavadel, raadios ja televisioonis Maltal, Itaalias, Prantsusmaal, Saksamaal ja Egiptuses. Ta sai mitmeid auhindu. Temast sai chevalier dans L'Order des Palmes Académiques ja temast sai Londoni Kuningliku Muusikaakadeemia kaastöötaja. 1987. aastal, kui Malta riiklik naistenõukogu asutas Bice Mizzi Vassallo muusikakonkursi, oli Turner korralduskomitee liige ja juhatas konkursi hindamiskomisjoni. 2004. aastal anti talle riiklik teeneteorden. Turner sündis Vallettas 1932. aastal. Ta läks Püha Südame kloostrikooli. Ta oli abielus Anthony Caruanaga ja neil on kaks poega, Nicholas ja Christopher. Turner haigestus koroonasse puusa- ja randmeluu ravi ajal. Ta suri 1. veebruaril 2021, olles 88-aastane. "Celebrated pianist Cynthia Turner, 88, passes away". Times of Malta. Veebruar 2021. "Memories of the time they performed for the Queen". Times of Malta. 19. november 2015. "The National Council of Women pays tribute to Cynthia Caruana Turner". Newsbook (inglise). 3. veebruar 2021. Originaali arhiivikoopia seisuga 3. veebruar 2021. Vaadatud 18. märtsil 2021.
Hiiu Kool

Hiiu Kool on põhikool Tallinnas aadressil Raudtee tänav 55. Kool alustas tegevust 1. septembril 2023 Tallinna linnavolikogu otsusel eraldada Tallinna Nõmme Gümnaasiumist põhikooliosa ja asutada selle baasil Tallinna Haridusameti hallatav uus põhikool Hiiu Kool. Hiiu Kool. EHIS. Hiiu Kooli veebisait
RCN Televisión

RCN Televisión on Colombia tasuta televisioonivõrk, mille omanik on Organisación Ardila Lülle. See asutati televisiooni sisu tootmisettevõttena 23. märtsil 1967 ja ametlikult käivitati iseseisva kanalina 10. juulil 1998. See tootis Yo soy Betty, la fea, mis on üks edukamaid Colombia telenovelasid.
Noor (perekonnanimi)

Noor on eesti perekonnanimi. 2024. aasta 1. jaanuari seisuga oli Eestis perekonnanimi Noor 277 inimesel (126 mehel ja 151 naisel). Perekonnanimede levikult oli Noor meeste puhul 586. ja naiste puhul 514. kohal. Levinuim on see Saare maakonnas, kus sellenimelisi on 10 000 elaniku kohta 9,89. Endel Noor, eesti kasvatusteadlane (1935–2022) Heino Noor, eesti arstiteadlane (1922–2018) Ilmar Noor, eesti kaugsõidukapten ja õppejõud (1941–) Manivald Noor, eesti arhitekt (1923–2009) Rufina Noor, eesti baleriin ja balletilavastaja (1949–) Taisto Noor, eesti laulja (1953–) Viive Noor, eesti graafik (1955–) ... https://www.stat.ee/nimed/pere/Noor
Mangaan

Mangaan on keemiline element järjenumbriga 25. Tal on üks stabiilne isotoop massiarvuga 55. Omadustelt on mangaan metall. Normaaltingimustel on ta tihedus 7,47 g/cm3. Selle sulamistemperatuur on 1244 Celsiuse kraadi. Levinumad oksüdatsiooniastmed on +2, +3, +4, +6 ja +7.
Pavlovo

Pavlovo on linn Venemaal Nižni Novgorodi oblastis, Pavlovo linnaringkonna halduskeskus. Asub Oka paremkaldal, 79 km Nižni Novgorodist edelas. Asulat on esmamainitud 1566. aastal, linnaõigused sai 1919. aastal. 2021. aastal oli linnas 57 116 elanikku. Q126684906 https://pavlovo.nobl.ru/
Seadis

Seadis on konstruktsioonilt terviklik, kuid iseseisvalt mittekasutatav seadme, masina või aparaadi osa. Masina vm seadme kindla otstarbega seadist nimetatakse ka tööseadiseks ehk tööorganiks. seade Eesti kirjakeele seletussõnaraamat, 2009. [1]